11.8.2017

**Opetus- ja kulttuuriministeriö**

**kirjaamo@minedu.fi**

**OKM, lausuntopyyntö OKM/28/010/2017**

**Lausuntopyyntö ammatillisen koulutuksen reformin asetuksista**

Ammatillisen koulutuksen reformin lakien hyväksyminen oli toivottua ja nyt valmistellut asetukset osaltaan tukevat lain ja ammatillisen koulutuksen reformin toimeenpanoa.

Seuraavien asetusten osalta Suomen Ammattikoulutuksen Johtajat Sajo ry haluaa tuoda lausunnossaan esiin seuraavaa:

**Opetus- ja kulttuuriministeriön asetus ammatillisen koulutuksen tutkintorakenteesta**

Sajo esittää, että ammatillista tutkintorakennetta selkeytetään ja kevennetään edelleen. Myös se, että ammatillisia tutkintoja ei sijoitettaisi tutkintoasetuksessa koulutusaloille on kannatettavaa.

**Opetus- ja kulttuuriministeriön asetus opiskelijaksi ottamisen perusteista ammatillisessa perustutkintokoulutuksessa**

Sajo kannattaa sitä, että lisäpisteitä annettaisiin hakijoille, jotka ovat suorittaneet perusopetuksen oppimäärän tai valmentavan koulutuksen ammatilliseen perustutkintokoulutukseen hakeutumisvuonna tai sitä edellisenä vuonna. Ammattiin jo opiskelevien osalta yhteishaun aikana tapahtuva eroaminen tulisi saada minimoitua ja koulutuspaikat kohdennettua ilman opiskelupaikkaa oleville.

Sajo kannattaa esitystä, että voidaan valita opiskelijaksi, vaikka ei ole suorittanut perusopetuksen oppimäärää 🡪 käytössä yhteishaun pisteet + harkintaan perustuva valinta. Tämä tukee mm. ilman perustutkintoa olevia aikuisten ja maahanmuuttajien mahdollisuutta päästä koulutukseen.

Sajo kannattaa, että kielitaitotasosta ei enää säädettäisi erikseen.

**Opetus- ja kulttuuriministeriön asetusoppisopimuskoulutuksessa olevan opiskelijan opintososiaalisista eduista koulutuksen järjestäjän oppimisympäristöissä tapahtuvan osaamisen hankkimisen osalta**

Ei kommentoitavaa.

**Valtioneuvoston asetus ammatillisen koulutuksen, lukiokulutuksen ja perusopetuksen jälkeisen valmistavan koulutuksen hakumenettelystä annetun valtioneuvoston asetuksen muuttamisesta**

Sajo esittää, että hakutulokset tulisi aikatauluttaa siten, että tiedot koulutuspaikoista olisi juhannukseen mennessä.

**Valtioneuvoston asetus opetus- ja kulttuuritoimen rahoituksesta annetun valtioneuvoston asetuksen muuttamisesta**

[**Opetus- ja kulttuuriministeriön asetus eräiden oppilailta perittävien maksujen perusteista annetun opetusministeriön asetuksen muuttamisesta**](http://www.amke.fi/media/lausunnot/lausunnot2017/amke-ry-lausunto_okm_asetus-eraiden-oppilailta-perittavien-maksujen-perusteista-annetun-opetusministerion-asetuksen-muuttamisesta-_okm_28_010_2017.pdf)

Oppimateriaaleista ja tarvikkeista perittävä maksu tulisi Sajon mielestä ulottua myös digitaalisiin oppimateriaaleihin, siltä osin kun ne ovat esim. lisensseillä hankittavaa opiskelijoiden henkilökohtaiseen käyttöön tarkoitettua materiaalia, joiden käyttö kuitenkin katkeaa opiskeluoikeuden päätyttyä. Opiskelijoiden itse hankkimien oppikirjojen korvaaminen digimateriaaleilla edistäisi näin selkeästi tavoitteen mukaisen ”digiloikan” edistämistä oppilaitoksissa ja olisi kustannustehokkaampaa myös opiskelijalle.

Seinäjoella 11.8.2017

Sajo ry:n hallituksen puolesta

Reija Lepola

puheenjohtaja, Suomen Ammattikoulutuksen johtajat Sajo ry

kuntayhtymän johtaja, rehtori

Seinäjoen koulutuskuntayhtymä Sedu

reija.lepola@sedu.fi mob. 0408304256